
GOBIERNO TA DUNA SPLICACION NA 


SINDICATONAN BASA RIBA DESAROYONAN 
DI CONSEHO DI REINO DI 17 DECEMBER 








E siman aki den rueda di prensa di Gobierno di Aruba, Prome 
Minister Evelyn Wever - Croes a duna splicacion detaya di 
e Conseho di Reino cu a tuma luga diabierna ultimo 17 di 
december. Di e forma aki reaccionando riba ponencianan di 
sindicatonan y alabes extende invitacion un bes mas pa sinta 
na mesa cu otro. 


Diabierna 17 di december a tuma luga e Conseho di Reino 
den cual Hulanda a pospone Aruba su peticion pa sosten di 
likides. E ta un situacion no agradabel pero ta sigur cu lo sali 
afo na mesa. Pa Aruba esaki kiermen cu ainda no ta haya e 
sosten di likidez cu a pidi. Cada luna tin un Conseho di Reino 
y ta trahando riba e proximo cu ta na januari. 


Secretario di Estado sr. Raymond Knops a indica cu tin tres 
punto cual tin Aruba y Hulanda dividi. 

Un di nan ta cu Aruba kier pa stop e cortamento di 12.6% di 
salario, cual ta un condicion cu Hulanda a pone cu mester 





1 





corta henter aña 2022 12.6%. Aruba no ta di acuerdo cu esaki. 


E di dos punto cu sr. Knops a menciona ta un protocol y loke 
ta trata sosten financiero, sr. Knops a bisa cu Aruba no kier 
bay di acuerdo cu locual ta poni riba mesa, cual ta berdad. E 
protocol aki a wordo treci dilanti fin di luna pasa y e ta trata 
continuacion di e protocol di 2018 cu ta valido te cu fin di aña 
aki (2021). Ora cu nan a presenta cu esaki, a pidi pa cera e 
protocol pa algun luna pendiente e Rijkswet Aruba Financieel 
Toezicht (RAFT) keda cla. Pasobra e RAFT ta un continuacion 
di e protocol pero a negocia terminonan nobo den e RAFT. 
Premier a splica cu nan a indica cu si bay cu e protocol e 
mester ta sin fecha final pues 'tot nadere orde' atrobe. Cual 
no por pasobra ta 'bypass' Parlamento, e ta contra Aruba su 
constitucion y e no ta realistico tampoco pasobra e contenido 
ta diferente otro aña. A pone esaki den un carta pa sr. Knops y 
despues no a tende nada mas acerca e tema. Pues Hulanda 
no kier un fecha final den e protocol y Aruba si. 

Continuacion GOBIERNO TA DUNA SPLICACION NA SINDICATONAN.... 


E di tres punto cu sr. Knops a bisa ta cu Aruba no a bay di 
acuerdo cu e texto di e nota di cambio pa e COHO. Segun 
Prome Minister a indica no tin sentido pa duna aprobacion riba 
esey si toch no ta haya sosten di likidez, pa e dos motibonan 
ariba menciona. ‘Contenido di e nota di cambio no ta un 
problema pa Aruba, pero Aruba kier pa Hulanda tuma nos na 
serio ora cu bisa Hulanda cu kier stop e recorte di salario.’ Ta 
uzando esey pa negocia cu nan pa asina por yega toch na 
un solucion pa por baha e recorte di 12.6%, Prome Minister a 
bisa. 

Pa loke ta e protocol Aruba a propone cu mester tin eind datum, 
6 luna of 1 aña, pero no mas cu esey. Ademas Aruba kier pa 
Hulanda realisa cu si ta bay depende di Hulanda mitar aña 
mas pa sosten di likidez, ta bira momento cu Hulanda ta bisa 
pa stop e recorte di salarionan tambe sikiera pa mitar di e aña. 
Pero nan no kier considera ni mitar di recorte. 


POSICION ARUBA,CORSOU Y SINT MAARTEN 
Aruba, Corsou y Sint Maarten ta riba un liña cu un posicion 
fuerte riba esaki. Tur tres Pais a duna di conoce cu no ta 


aprecia e forma aki cu Hulanda ta purba pa tira yen cos riba 
mesa ultimo momento pa stroba e progreso cu tin. 


INVITACION NA LIDERNAN SINDICAL 

Prome Minister ta enfatisa cu Gabinete Wever - Croes ta para 
pa e trahado y a tuma posicion firme cu Hulanda pasobra kier 
pa Hulanda permiti gobierno pa duna e trahadonan sikiera 
parti di nan placa bek. Gobierno ta para na banda di lidernan 
sindical y kier e mesun cos cu nan. Ta extende invitacion un 
biaha mas na lidernan sindical pa keda den dialogo y bay na 
mesa/ comison financiero den cual por trece tur punto padilanti, 
tur pregunta y pidi tur documento pa por haya tur informacion. 
Die forma aki por traha hunto riba sugerencianan, solucionnan 
y eventual otro opcion. 

A cuminsa explora dentro di e prohibicion di Hulanda pa 
stop e recorte, kico si por haci. Paso aworaki Aruba ta den 
recuperacion y Aruba ta lantando poco poco, kiermen tin mas 
espacio. Pesey kier invita sindicatonan pa participa na esaki 
pa por sali afor hunto. Gobierno kier yega na un solucion. 








Ta deseo di: 





ta mi deseonan pa cada un di boso 


cu durante di e aña a traha duro cu 
hopi curashi y determinacion pa 
hiba Pais Aruba dilanti. 
Cu paz, bendicion y amor reina den 


cada un di boso hogar. 


q _ Prome Minister Evelyn Wever - Croes 
y Gobierno di Aruba 

MINISTER Xiomara Maduro 











Finansa y Cultura 








GOBIERNO TA DUNA SPLICACION RIBA E 


PONENCIANAN DI SINDICATO BASA RIBA 
E SPLICACION CU SECRETARIO DI ESTADO 
KNOPS A DUNA NA FINAL DI CONSEHO DI 
MINISTER DI REINO DI 17 DECEMBER 2021 


Hulanda a pone un condicion extra cu Aruba no por cumpli 
cune sin consulta prome cu Parlamento 


Den un comunicado di prensa, 11 Sindicato y 2 Organisacion a 
duna nan reaccion riba e resultado di e reunion di Conseho di 
Minister di Reino di 17 di december 2021. Na final di e reunion 
Secretario di Estado Knops a duna un declaracion y a splica 
riba e resultado di e reunion pa Aruba. Basa riba e declaracion 
aki, 11 Sindicato y 2 Organisacion a formula nan opinion y 
a saca 3 conclusion. Den e articulo aki Gobierno ta brinda 
splicacion riba e promer ponencia. 


SEGUN SINDICATO: 
Hulanda ta bisa cu Aruba no a cumpli cu e palabracionnan y 
condicionnan. 


SPLICACION GOBIERNO: 

Durante ultimo luna e ekipo di profesional di Aruba a traha 
incansablemente pa asina logra cumpli cu tur condicion stipula 
conforme palabracion entre Hulanda y Aruba pa haya sosten 
di likidez di Hulanda. Locual a pasa ta cu diripiente Hulanda a 
pone un condicion nobo pa Aruba por haya sosten di likidez pa 
edi 8 tranche pa e prome kwartaal di aña 2022. Como condicion 
extra a inclui e continuacion di e protocol di supervision di aña 
2018. E protocol ta yega na su fin na final di aña 2021 y pa no 
perde e base y normanan pa e supervision financiero, Hulanda 
a bin cu e condicion extra aki sin cu e tabata palabra prome. 
No obtante cu esaki a bira un condicion ‘last minute,’ toch 
Aruba a drenta deliberacion riba e prolongacion di e protocol 
di supervision pa purba sali afo pa por logra haya e sosten di 





GOBIERNO TA DUNA SPLICACION 
riba e ponencianan di sindicato basa riba e splicacion cu 


š taro di Estado Knops a duna na final di Conseho di 


tn. Minister di Reino di dia 17 december 2021 


Gobierno a traha pa por cumpli 
cu tur condicion necesario pa 
haya e sosten di likidez pa e di 8 
tranche, pero Hulanda a bin cu 
un condicion extra cu no por 
cumpli cune sin consulta cu 
Parlamento prome. 





Hulanda ta bisa cu Aruba no a 
cumpli cu e palabracionnan y 
condicionan. 







likidez di Hulanda. E motibo cu no a yega na otro ta, pasobra 
Hulanda kier pa Aruba acepta prolongacion di supervision 
financiero sin un fecha di vencimento, pues sin un 'einddatum.' 
Esaki no ta algo usual y ademas Gobierno no por bay firma, sin 
cu a splica y consulta prome cu Parlamento di Aruba. Mientras 
tanto Gobierno a manda pidi Raad van Advies un conseho riba 
e prolongacion di e protocol sin un ‘einddatum' pa asina por 
purba sali di e impasse cu a surti aki entre Hulanda y Aruba. 


CONCLUSION: 

Gobierno a traha pa por cumpli cu tur condicion necesario pa 
haya e sosten di likidez pa e di 8 tranche, pero Hulanda a bin 
cu un condicion extra cu no por cumpli cune sin consulta cu 
Parlamento promer. 

Gobierno ta duna splicacion riba e ponencianan di sindicato 
basa riba e splicacion cu Secretario di Estado Knops a duna na 
final di Conseho di Minister di Reino di 17 december 202 


TRABOU PREPARATORIO A WORDO HACI 
RIBA NIVEL 'AMBTELIJK' PA COHO Y AINDA 
FALTA DECISION RIBA NIVEL 'BESTUURLIJK' 

DI MANDATARIO 








Den un comunicado di prensa, 11 Sindicato y 2 Organisacion a 
duna nan reaccion riba e resultado di e reunion di Conseho di 
Minister di Reino di 17 di december 2021. Na final di e reunion 
Secretario di Estado Knops a duna un declaracion y a splica 
riba e resultado di e reunion pa Aruba. Basa riba e declaracion 
aki, 11 Sindicato y 2 Organisacion a formula nan opinion y 
a saca 3 conclusion. Den e articulo aki Gobierno ta brinda 
splicacion riba e di dos ponencia. 

SEGUN SINDICATO: 

Aruba y Hulanda lo a yega na un acuerdo riba ‘Ambtelijk 
niveau' riba COHO dia 2 december 2021 y segun Hulanda cu 
awor gobierno no firma esaki. 


SPLICACION GOBIERNO: 

Pa locual ta e trayecto di landspakket Aruba a cumpli 
grandemente cu e agenda cu a acorda entre Hulanda y Aruba. 
Esaki ta refleha tambe den reportahe di esaki door di COHO. 
Hulanda continuamente a pone como condicion pa sosten di 
likidez pa paisnan traha den forma constructivo riba e trayecto 
di COHO, locual Aruba semper a haci. Ta na delaster momento 
ora ta trata e condicionnan pa haya e di 8 tranche di sosten 
di likidez, Hulanda a pone como condicion adicional pa Aruba 
firma un protocol pa prolonga e supervision financiero di CAFT 
hunto cu e normanan den e protocol di aña 2018, sin cu esaki 
tin un 'einddatum.' E condicion aki no a wordo palabra entre 
Hulanda y Aruba y di un dia pa otro a wordo imponi como 
condicion pa Hulanda. Aruba a indica cu nos no por bay di 
acuerdo pa firma e protocol, ya cu Parlamento no a wordo 
consulta riba esaki. Bayendo di acuerdo 'zomaar,' lo a bypass 
Parlamento di Aruba. A splica Hulanda cu locual cu nan kier 





Aruba y Hulanda lo a yega na un 
acuerdo riba 'Ambtelijk niveau 
riba COHO dia 2 di december 
2021 y segun Hulanda cu awor 
gobierno no firma esaki. 


Trabou preparatorio a wordo 
haci riba nivel ‘ambtelijk’ pa 
COHO y ainda falta decision riba 
nivel bestuurlijk’ di mandatario, 
Pues ainda no ta e momento pa 
Gobierno firma, 


forsa Aruba pa haci pa haya e sosten di likidez pa e di 8 tranche 
ta contra nos Constitucion y pesey Gobierno di Aruba no por 
firma. 

Riba e topico aki ta bon pa informa cu for di augustus caba 
riba nivel 'ambtelijk' (profesionalnan di Gobierno) y 'bestuurlijk’ 
(mandatario) a aproba e texto general di e Ley di COHO. 
Locual tabata falta tabata un Nota di Cambio. Dia 2 di 
december e 'ambtelijk team' di Aruba a acorda pa presenta 
un Nota di Cambio pa e ley di COHO na nivel di mandatario 
(nivel dí 'bestuur' ) pa esaki por wordo trata riba e nivel aki. 
Concretamente esaki kiermeen cu na nivel di Minister President 
di Aruba y e Secretario di Estado Hulandes mester yega na un 
acuerdo. Ta ora cu 


decision wordo tuma na nivel di 'bestuur,' ta e ora ey bo tin 
un acuerdo. Ora ta indica cu 'ambtelijk' a yega na otro, esey 
kiermeen cu e trabou preparatorio haci pa e 'ambtelijk team' pa 
facilita e mandatario su decision, a wordo haci y ta cla. Ta te 
ora e mandatario dicidi, tin un decision concreto cu por actua 
riba dje. Esaki ta algo cu Hulanda sa y pesey ta lamentabel cu 
no ta trece esaki ora di duna splicacion riba e sosten di likidez. 
Na januari lo resumi e conbersacion entre Hulanda y Aruba 
riba e topico aki y nos tin confiansa cu lo yega na un solucion. 
E team 'ambtelijk' y 'bestuurlijk' di Aruba a traha na un manera 
profesional y diligente riba e ley di COHO. 


CONCLUSION: 

Trabou preparatorio a wordo haci riba nivel 'ambtelijk' pa COHO 
y ainda falta decision riba nivel 'bestuurlijk' di mandatario. Pues 
ainda no ta e momento pa Gobierno firma. 

Gobierno ta duna splicacion riba e ponencianan di sindicato 
basa riba e splicacion cu Secretario di Estado Knops a duna na 
final di Conseho di Minister di Reino di 17 december 2021 


ARUBA TIN UN PROTOCOL PA SUPERVISION 
FINANCIERO DESDE ANA 2015 Y AWOR 
TA NEGOSHA PA ESAKI BAY DEN E LEY DI 
CONSENSO DI REINO RAFT 














Den un comunicado di prensa, 11 Sindicato y 2 Organisacion a 
duna nan reaccion riba e resultado di e reunion di Conseho di 
Minister di Reino di 17 di december 2021. Na final di e reunion 
Secretario di Estado Knops a duna un declaracion y a splica 
riba e resultado di e reunion pa Aruba. Basa riba e declaracion 
aki, 11 Sindicato y 2 Organisacion a formula nan opinion y 
a saca 3 conclusion. Den e articulo aki Gobierno ta brinda 
splicacion riba e di tres ponencia. 


SEGUN SINDICATO: 
Aruba lo no kier un protocol pa financieel toezicht 


SPLICACION GOBIERNO: 

Desde aña 2015 Aruba tin un protocol cu Hulanda pa, entre 
otro, ancra e supervision financiero di CAFT y e normanan 
financiero cu mester tene na dje pa por yega na un maneho 
financiero manehabel y sostenibel pa Aruba. Na 2018 e protocol 
aki a wordo prolonga pa 3 aña mas y aden a stipula normanan 
financiero nobo pa Aruba tene na dje den 2019 te cu 2021. Na 
fin di aña 2021 e protocol aki ta vence y cune normanan, cu 
ta base di supervision financiero, ta vence tambe. Debi na e 
situacion di pandemia di COVID19 den aña 2020 y hunto cune 
e retonan financiero y economico cu a surgi, Gobierno a pidi 
Hulanda pa por desvia di e normanan den aña 2020. CAFT a 


GOBIERNO TA DUNA SPLICACION 
canan di sindicato basa riba esplicacion cu 
Estado Knops a duna na final di Conseho di 
ister di Reino di dia 1 december 2021 

Aruba tin un protocol pa 
supervision financiero desde 
2015. Awor tin negosacion cu 

Hulanda pa e supervision 
financiero aki bay den e Ley di 
Consenso di Reino RAFT. Pues 
no ta asina cu Gobierno no lo 
kier un protocol pa financieel 

toezicht. 











Aruba lo no kier un protocol pa 
financieel toezicht. 








 _ _ _ _ _  ________ LL ss 
duna conseho positivo pa cu esaki y Conseho di Reino a aproba 
e peticion pa Aruba por desvia di e normanan financiero. 


Pa Aruba por sali mas fuerte for di e pandemia y teniendo na 
cuenta cu Hulanda a presta Aruba un suma cuantioso pa por 
enfrenta y surpasa e pandemia, Hulanda a bin cue COHO como 
un organo pa supervisa e reformanan necesario pa Aruba por 
bira mas fuerte. Banda di esaki Hulanda a bin cu e condicion 
cu e supervision financiero di Aruba, lo mester bay wordo regla 
den un Ley di Consenso di Reino, e Rijkswet Aruba Financieel 
Toezicht RAFT, en bes di den un protocol manera cu a bin ta 
haci esaki desde 2015. Pa yega na e texto cu mester bin den 
e RAFT y den su 'Memorie van Toelichting,’ Gobierno tin un 
team di profesionalnan cu ta asisti Minister President den e 
negosacionnan necesario. Riba e nivel 'ambtelijk,' 'bestuurlijk' 
y di Conseho di Minister di Reino a yega na un acuerdo riba e 
texto pa e RAFT, pero ainda falta haya sa ki tempo Conseho 
di Minister di Reino lo manda e ley aki Parlamento di Aruba y 
Tweede Kamer di Hulanda pa su tratamento. 


CONCLUSION: 

Aruba tin un protocol pa supervision financiero desde 2015. 
Awor tin negociacion cu Hulanda pa e supervision financiero 
aki bay den e Ley di Consenso di Reino RAFT. Pues no ta 
asina cu Gobierno no lo kier un protocol pa financieel toezicht. 

40Aña pasa, dia 20 di december 1981 un vision a bira realidad. 
Museo Arqueologico Aruba a habri su porta na su prome 
ubicacion na Zoutmanstraat 1 pa asina presenta su herencia 
arkeologico na publico. Esaki tabata un gran logro pa Aruba 
y tambe pa Caribe ya cu e tabata un di e prome museonan 
arkeologico den Caribe. 


Museo Arqueologico Nacional Aruba (MANA) den e ultimo 40 
añanan a pasa den un trayectorio cu hopi cambio. Aexperencia 
su mudamento di Juancho Irausquinplein pa edificionan 
monumental historico y moderno den Schelpstraat, cu un sala 
di exposicion permanente hopi mas amplio y inovativo. 


MANA a encabesa varios exposicion temporario nacional 
y internacional. A sigui brinda publico diferente evento, 
cu cua cada bes a sigui haya mas acogida. Ehempelnan 
ta e diadomingonan di famia, expedicionnan arkeologico, 
Pop-up exponan, tayernan, presentacionnan, festivalnan, 
programanan educativo y vacacional y hopi mas. 


MANA a supera un periodo scur tempo cu e tabata sera pa 
dos aña pa publico y a logra su reapertura na November 2019. 
Den transcurso di ultimo añanan MANA a conoce otro logro 
importante manera e catalogo di pinturanan riba baranca, 
exposicion Lasonan Caribense, investigacionnan riba tereno 
di herencia cultural subaquatico. Actualmente ta den ehecucion 
un estudio doctorado riba influencia di cambio di clima den 
arkeologia. 


E conmemoracion di e 40 aniversario di MANA lo consisti di 
un programacion varia durante 2022 y cu e ehecucion di e 
Proyecto Manteniendo Herencia Cultural Bibo den Tempo bou 
guia di curator Renwick Heronimo y lider di proyecto Pancho 
Geerman. 


Tur resultado tabata y ta posibel danki na e colaboracion 
cu diferente instancia nacional y internacional, cu sosten di 
Ministerionan di Cultura y mas cu claro cu e sosten di e pueblo 
di Aruba. MANA ta felicita y gradici un y tur cu den transcurso 
di e añanan na un of otro manera a aporta y a sosten'e 40 aña 
di existencia di MANA ta un logro di henter Aruba! 


MANA ta recorda publico cu salanan di exposicion ta cera dia 
24 y 30 di december en conexion cu dianan di fiesta. Pasa un 
feliz Pasco y cu den 2022 bo cosecha sea abundante. 





E š Aruba mester . 
į di nos TUR! 

Geoffrey Wever 





Recientemente Minister di Asuntonan 
Economico, Comunicacion y Desaroyo 
Sostenibel, Mr. Geoffrey Wever den 
cuadro cu celebracion di dianan di fiesta, 
a cuminsa cu un iniciativa di Christmas 
Shopping Nights pa purba na stimula 
comercio y movecion bek den nos centro 
di cuidad. 


Dialuna, 20 di december tabata e prome 
anochi, caminda entre 6:00 y 9:00 
tabata tin varios actividad, incluyendo 
entretemento musical di DJ Sky y Gaita 
Las Unicas, y tambe show di baile y canto 
di Pierewietje. E actividadnan lo continua 
riba diamars, diaranson y diahuebs - 21, 
22 y 23 di december - entre 6:00 y 9:00 
PM. 


Cu e iniciativa aki Minister Wever kier 
demostra su compromiso pa trece 
mehoracion den e sector economico di 
Aruba. "Esaki ta un prome paso pa e 
gobierno nobo di Aruba, pa duna mas 
atencion na nos comercio. Tin hopi mas 
cu falta pa haci, pero ta reconoce cu 
mester cuminsa un caminda". 


Un invitacion ta bai pa pueblo di Aruba en 
general, pa pasa bishita y duna sosten 
na e comerciantenan den caya grandi, 
y tambe nos artesanonan local kende lo 
tin arte, hoya y otro productonan traha 
localmente na benta. Cu e dianan di 
fiesta binidero, nos kier keda encurasha 
pueblo di Aruba pa cumpra local. 





meen, Diamars 21 December 2021 








MINISTER Rocco Tjon 


Husticia y Asuntonan Social 


A FIRMA ACUERDO CU RODE KRUIS 
PA NAN TIN ACCESO NA E CENTRO DI 
DETENCION NA GUARDA NOS COSTA 


Recientemente, Minister di Husticia y Asuntonan Social Sr. 
Rocco Tjon, a firma un acuerdo cu Rode Kruis Aruba, pa asina 
dunanan acceso na e centro di detencion na Guarda Nos 
Costa. Di e manera aki tambe ta cumpli cu e norma y balornan 
fundamental di derechonan humano. 














Sr. Tjon a expresa cu e acuerdo aki ta un paso hopi importante 
den cuadro di transparencia como tambe den cuadro di 
salvaguardia e derechonan humano. E realidad ta cu nos ta 
biba den un estado di derecho, caminda tur hende tin cierto 
derechonan y como pais tambe nos tin cierto responsabilidad 
pa garantisa cu e circunstancianan di detencion ta segun e 
reglanan y normanan internacional. 





Den cuadro di e cooperacion aki, Rode Kruis lo tin acceso pa 
asina wak e circunstancianan pero tambe brinda un ayudo na 
tur esnan cu ta wordo ubica na Guarda Nos Costa en espera 
di nan biahe pa bay bek nan pais. Segun e Mandatario, esaki 
ta un paso concreto, mirando cu siman pasa a ricibi bishita 
di Amnesty International tambe. Amnesty International ta un 
organisacion no-gubernamental internacional basa na Reino 
Uni, cu ta enfoka su mes riba derechonan humano. Pues 
esaki ta uno cu ta bay man den man cu loke cu kier logra cu e 
acuerdo aki entre Rode Kruis y Guarda Nos Costa. 








Por ultimo, Sr. Tjon a indica cu den tur transparencia, un di 
e metanan di Ministerio di Husticia y Asuntonan Social ta pa 
demostra con e circunstancianan lo bay wordo mehora. Den 
cuadro di esaki tin diferente inversionnan tambe cu ta wordo 
haci na Guarda Nos Costa pa loke ta facilidadnan, entre otro 
e cooperacion estrecho cu tin cu Hulanda tambe, caminda 
fondonan ta wordo poni disponibel pa e tematica aki. Apesar 
cu e cooperacion aki ta uno cu ta existi caba, awo por bisa cu 
esaki a keda formalisa por medio di un acuerdo oficial y di e 
forma aki, lo bay mira con e cooperacion aki lo sigui mehora 
den e futuro cercano. 

MINISTER Endy Croes 
Enseñansa y Deporte 














Siman pasa Minister di Enseñansa y Deporte Endy Croes a 
reuni cu e directiva nobo di Amateur Baseball Bond Aruba 
‘ABBA’, presente na e reunion tabata presidente sr. Richard 
Simon, vice-presidente, sr. Jessy Beukenboom, tesorero sr. 
Everett Croes, y secretario, sr. Raul Gei. 


Durante e reunion ABBA a informa e Mandatario di e situacion 
hopi deplorabel cu nan a pasa aden cual ta hopi contra tempo. 
E directiva nobo di ABBA no a haya ningun documento di e 
directiva anterior cual a pone cu nan mester a cuminsa di cero. 
Otro puntonan di preocupacion cu a bin pa dilanti ta; cu ABBA 
no tin un oficina y ta pidi cooperacion di Minister di Deporte 
pa un luga cu nan por standarisa nan oficina y nan por traha. 
ABBA kier structura baseball den su totalidad nan tin un bunita 
plan, nan tin nan 'kalender jaar' pa 2022 cla, unda cu enfoke 
ta riba diferente liga; liga bou di diesseis aña, U23 cu ta un liga 
nobo, baseball5 cu ta un disciplina nobo. Vision di ABBA ta cu 
nan kier cuminsa cu liga menor y liga hubenil. ABBA kier bin 
tambe cu un plan pa entrenadonan, 








Minister Endy Croes a sigui bisa cu ABBA a hereda un debe 
di casi 120 mil Florin y nan ta trahando riba esaki pa sali afo. 
Tambe ABBA a splica Minister Endy Croes cu un parti grandi 
di e debe ta na FFD como 40 mil Florin pa uso di veld cu ta 
habri y nunca awordo paga door di e directiva anterior. Pues 
den tur esaki ABBA ta mira hopi reto y nan ta agradecido 
tambe cu nan tin cierto acuerdonan caba Stichting Subsidie 
Aruba 'SSA' unda cu pa aña 2022 SSA lo por paga e veldnan, 
empires directamente y duna e balanan. Cu e tres asepctonan 
aki caba ABBA ta sinti cu banda di tur e problemanan, nan por 
cuminsa organisa y cumpli cu nan meta y vision pa 2022 cual 
ta organisa campeonato. Den retonan grandi ABBA tin bunita 
plan y energia positivo y nan por conta cu sosten di Minister 
Endy Croes y e Ministerio di Deporte pa traspasa e tempo 
dificil nan aki. ‘Nos por wak atras riba un bon reunion, bon 
entendimiento cu e directiva activo di ABBA', e Mandatario a 
finalisa. 

MINISTER DI ENSEÑANSA & DEPORTE 
A BISHITA DIA DI RESPET NA 
ABRAHAM DE VEERSCHOOL 


Siman pasa Minister Endy Croes tabata presente na San 
Nicolas en conexion cu Dia di Respet organisa pa Abraham 
de Veerschool. Pa diescinco aña caba e scol ta organisa e 
actividad aki cu e meta pa inculca respet den e alumnonan, e 
importancia pa tin respet propio y con pa trata otro cu respet. 
Tema di e actividad e aña aki tabata multicultural cu ta refleha 
e diferente culturanan di e almunonan cu ta atende e scol. 































E almunonan a forma un ekipo y a usa nan creatividad pa 
presenta e lokaal decora den e tema y color di e pais cu nan ta 
representa. Tabatin un total di diestres presentacion di diferente 
pais manera; Aruba, Colombia, Republica Dominicana, Sint 
Maarten, Haiti y Curaçao etc. 'E tabata un mainta colorido yena 
cu energia, historia, tradicion, cultura, cuminda crioyo, bebida 
y baile di diferente pais cu a keda presenta pa e alumnonan', 
e Mandatario a expresa. 


Minister Endy Croes kier gradici directora di scol sra Jane 
Bueno Guzman -Hooft pa e invitacion y e caluroso recepcion. 
Alabes ta felicita tur e alumnonan pa haci e Dia di Respet uno 
exitoso. Masha pabien na e klasnan ganado! 

PA EVITA UN BROTE DI E VARIANTE 
OMICRON, TA INTRODUCI CAMBIO DEN 
MANEHO DI CUARENTENA 


Mirando cu e variante Omicron a haci su entrada na Aruba y 
estudionan ta demostra cu e variante aki ta mas contagioso, 
ta di gran importancia pa Aruba trece cambio den maneho pa 
evita un brote di casonan nobo cu tur su consecuencianan pa 
nos salud publico, economía y recuperacion. 


Cuminsando 20 di december 2021 e maneho di cuarentena a 
conose cambio y e cambio ta ensera cu tur persona cu ta biba 
of tawata tin un contacto estrecho cu un persona positivo, esaki 
ta wordo poni den cuarentena pa 10 dia, vacuna of no. Manera 
ya ta comproba, es cu ta vacuna tambe por keda contagia y 
por contagia un otro y teniendo na consideracion e grado halto 
di contagio den e ultimo siman, DVG responsablemente ta 
opta pa bay bek na e protocol bieu te ora cu e casonan baha 
atrobe y yega na averahe semanal di minimo 20 caso pa día. 


DVG ta haci un suplica na tur persona cu ricibi un resultado 
positivo pa isola nan mes enespera di un yamada di DVG. Esnan 
cu test den weekend lo por wordo yama ora siman habri, pa 














cual motibo ta urgi tur persona pa sea mas responsabel y isola 
bo mes si bo test ta uno positivo pa COVID. Tambe nos kier 
recorda tur cu test positivo, pa lesa e protocolnan di isolacion y 
cuarentena riba www.arubacovid19.org/protocolnan. 


Pa mas informacion like nos page Directie Volksgezondheid 
DVG Aruba of yama nos na 522-4200/280-0101. 





Laba man 


frecuentemente dd 
cu awa y habon of ae 


uza ‘hand sanitizer. —J 


DVG 


DIRECTIE VOLKSGEZONDHEID 














Mantene un distancia 
minimo di 1.5 meter for 
di otro, semper. 


š 


Mantene protocol 

"WALIC-IN' EXTENDI TE CU DIA 
23 DI DECEMBER 


E demanda pa vacuna ta grandi, pa cual motibo Centro Libertador Betico Croes lo sigui 
habri pa ‘walk in’ riba dianan 22 y 23 di december for di 8or di mainta te cu 3or di atardi 
"non stop’ pa comunidad por pasa busca sea nan prome, di dos of tercer dosis di vacuna. 


Pa ricibi e prome vacuna e persona wr 
mester tin minimo 12 aña, pa ricibi di dos A bvG zea 9 


dosis e persona mester a ricibi e prome 
dosis minimo 3 siman prome y pa ricibi e 
boostershot e persona mester tin minimo 

50 afia y mester a ricibi su di dos vacuna ü< 
mas cu 6 luna pasa. Es cu despues di 

a ricibi su di dos dosis a test positivo pa 

COVID mester warda 6 luna despues di gy h 

e fecha cu ela test positivo pa busca su * 


booster’. 





Ad 
Pa mas informacion like nos facebook 
page Directie Volksgezondheid DVG 
Aruba of yama nos na 5224200/ 2800101 


HUNTO 
Combatiendo 


SMS, 


Laba man bon Mantene minimo 1.5M Uza tapa boca No duda. 
frecuentemente distancia tur momento paden ditur lugar Vacuna! 


a bo mes. Pa bo famia. Pa bo pais. | 


VACUNA 
DVG w 

Pa dianan difiesta 


Ora di cera pa HORECA 1:00 AM y pa sector CASINO 2:00 AM 


I HORECA TAPABOCA 


+ Maximo 8 persona na mesa den restaurant, o, den tur 


paden y pafo. 


+ Bars y Rumshops maximo 4 persona na 
mesa, paden y palo. 






pac 
isa). Em ta 


0 persona (si espacio 

+ Ora di cera ta 1:00 a.m. y Casino 2:00 a.m. BEBIDANAN 

* Pa comerciant a a ALCOHOLICO 
AAA Eu eo 
(tot zonsopgang), 5:00 a.m. mester cuminsa 

‘wind-down / bouw af” e evento. Consumo di alcohol riba propiedad publico ta 

Keda prohibi henter dia; entre otro palo dí Publico: Un maximo di 150 persona paden y 

supermercado, bar, restaurant y beach. 250 persona pafo. 














ENTRETENIMENTO BISHITA, FIESTA Y AP ESTABLECIMENTO 
MUSICAL +» ENCUENTRO SOCIAL Af e NOCTURNO 














Ta permiti musica di background solamente y ma cas, fiesta y encuentro socal na + Ta permiti un maximo dí 150 persona (si 
banda musical completo por toka. cas of otro caminda ta permiti, cu un espacio ta permiti). 

maximo di 150 persona paden y 250 

persona pafo. © Den tur establecimento nocturno por tin 

> Pa esnan cu a haya permiso pa tene un solamente hende sinta. 

evento (31 dec - 1 jan) te mainta (tot 

zonsopgang). 6:00 a.m. mester cuminsa * Ta permiti musica di background solamente 

“wind-down / bouw ale evento. Y banda musical completo por toka. 
IILI * No ta permiti pista di baile. Solamente 

1 1 GEBIEDSVERBOD Satelite Dancing (canto di mesa). 





> SAMENSCHOLINGS 
VERBOD / AGLOMERACION 


Un maximo di 8 persona. 





jblico: Parking lot, beach entre 


























Ban sigui cuida! 


Qu. © a Q 
S9 AA ca 
O 4 i (Le 


cas pa haci test 


tha 

















www.arubacovid19.org 

UPDATE 21 DID 


Segun resumen di awe 55 persona a recupera y un total di 
72 caso nobo di COVID-19 a keda registra di cual 23 ta no- 
residente. E cifranan aki ta representa un ‘Positivity rate’ bou 
di nos residentenan di 17%. 

E cantidad di casonan activo di COVID-19 pa awe ta 284 y 
cantidad di fayecidonan relaciona cu COVID-19 ta 180. Datos 
ta ilustra casonan nobo di COVID cu un averahe semanal di 


i Salud Publico: 


ECEMBER 2021 


37 caso pa dia y un averahe di ‘positivity rate’ semanal di 18% 
pa dia. 


Actualmente na Aruba tin 10 persona interna debi na COVID 
di cual den ICU tin 2 persona y riba piso general tin 8. Na 
Colombia tin actualmente 6 persona den ICU y ninguno (0) 
riba piso general. 










21/12/2027 RESIDENTE NO-RESIDENTE 





Casonan Nobo 72 49 23 
mane 284 191 93 
| Recupera | 16456 14828 1628 
Positivo 16920 15195 1725 








Symes 


da SVG) | VASUNA 


Fiha orario di cada cuminda! 


Mantene un ordo den e cumindanan y fiha un ora pa cada un, 
lo yuda regula peso. Mantene un orario corecto di cuminda ta 
hopi importate pa mantene e metabolismo den perfecto 
condicion y activo 100x100. Tambe un bon rutina alimenticio 
ta constantemente yuda den e prevencion di numeroso trastor- 
mo di e organismo manera diabetes y algun malesa cardiovas- 
cular. Regula ora di cada cuminda pa asina mantene bo mes sa- 
ludabel. Pa combati COVID-19 bo mester mantene bo salud y 
vacuna, ya cu ta comproba cu e vacuna tin un efectividad halto 
pa proteha bo y evita transmision. Ban uza tur e Pisa: 
cu nos tin pa caba cu e virus aki na nos isla! 


Ami si’ 





aS 


Mantene 1.5M 
minimo di distancia 


© 


Laba man 
frecuentemente 


Uza tapa boca 
paden di tur luga 

